ມຽນມາຄວບຄຸມ ສະຖານະການໄດ້ແລ້ວ
ທະຫານມຽນມ້າຄວບຄຸມ ສະຖານະການ ໃນເມືອງຊາຍແດນ ຄືນໄດ້ແລ້ວ ຫລັງຈາກເກີດການປະທະກັນ 3 ມື້.
ບັນດາເຈົ້າໜ້າທີ່ກ່າວວ່າ ທະຫານມຽນມ້າຄວບຄຸມສະຖາ ນະການຄືນໄດ້ແລ້ວ ຫລັງຈາກການປະທະກັນມາໄດ້ 3 ມື້ ໃນເມືອງຊາຍແດນແຫ່ງນຶ່ງທີ່ໄດ້ເຮັດໃຫ້ປະຊາຊົນໃນທ້ອງ ຖິ່ນຫລາຍພັນຄົນອົບພະຍົບເຂົ້າໄປອາໄສຢູ່ໃນໄທ ມີລາຍງານວ່າໄດ້ຍິນສຽງປືນເປັນບາງຄັ້ງບາງຄາວໃນວັນ ອັງຄານມື້ນີ້ຈາກເມືອງເມຍວະດີ ເມືອງຊາຍແດນ ບ່ອນທີ່ ພວກທະຫານບ້ານຊາວກະຫລ່ຽງຊົນກຸ່ມນ້ອຍຍຶດເອົາອາ ຄານຫລາຍແຫ່ງໃນວັນອາທິດຜ່ານມານີ້ໃນລະຫວ່າງການ ເລືອກຕັ້ງຄັ້ງທໍາອິດຂອງປະເທດໃນຮອບ20 ປີຜ່ານມາ ແຕ່ທາງການມຽນມາກ່າວຕໍ່ພວກອົງການຂ່າວຕ່າງໆວ່າ ພວກຕົນໄດ້ຄວບຄຸມຂົງເຂດ ຕ່າງໆສ່ວນຫລາຍໄວ້ແລ້ວ ແລະບັນດາເຈົ້າໜ້າທີ່ໄທກ່າວວ່າ ພວກເຂົາເຈົ້າກໍາລັງລໍຖ້າ ເວລາໃດທີ່ທາງການມຽນມາຈະໃຫ້ສົ່ງພວກອົບພະຍົບປະມານ 20 ພັນຄົນກັບຄືນສູ່ບ້ານ ເຮືອນຂອງເຂົາເຈົ້າໄດ້ນັ້ນ ການຕໍ່ສູ້ກັນໄດ້ກໍ່ໃຫ້ເກີດຂຶ້ນໂດຍກອງທັບປະຊາທິປະໄຕສາດສະໜາພຸດຊາວກະຫລ່ຽງ ຊຶ່ງເປັນກຸ່ມນຶ່ງທີ່ແຍກອອກຈາກກຸ່ມທະຫານບ້ານຊາວກະຫລ່ຽງທີ່ໃຫຍ່ກວ່າ ພວກອົງ ການຂ່າວຕ່າງໆແຈ້ງໃຫ້ຊາບວ່າມີປະຊາຊົນລະຫວ່າງ 3 ຫາ 10ຄົນເສຍຊີວິດຈາກການ ປະທະກັນຄັ້ງນີ້ ມີລາຍງານວ່າຍັງມີການສູ້ລົບກັນຢູ່ຕໍ່ມາໃນວັນຈັນແລະວັນອັງຄານມື້ນີ້ທິ່ທາງຜ່ານວັດສາມ ແຫ່ງຫລື Three Pagodas Pass ລົງມາທາງໃຕ້ເລາະຕາມຊາຍແດນລະຫວ່າງໄທ-ມຽນມານັ້ນ